

Samoan | Gagana Samoa  
Lipoti Mulimuli o le Alualu i Luma 2017-2021  
Aotelega

### Fuafuaga o Aafiaga Tumau i le Soifua a le Atunuu 2010-2020

**COPYRIGHT**



This document, the *Final Progress Report 2017–2021 Summary National Disability Strategy 2010–2020: Samoan*, is licensed under the [Creative Commons](https://creativecommons.org/licenses/by/4.0/legalcode)  [Attribution 4.0 International License](https://creativecommons.org/licenses/by/4.0/legalcode), with the exception of:

* The Commonwealth Coat of Arms
* The Department of Social Services logo
* Any third-party material
* Any images and/or photographs.

More information on this CC By licence is set out at the Creative Commons website: [https://creativecommons.](https://creativecommons.org/licenses/by/4.0/legalcode) [org/licenses/by/4.0/legalcode](https://creativecommons.org/licenses/by/4.0/legalcode)

**Attribution**

Use of all or part of this document must include the following attribution:

© Commonwealth of Australia ([Department of Social](http://dss.gov.au/)  [Services](http://dss.gov.au/)) 2022

ISBN: 978-1-921130-71-7

Notice:

1. If you create a derivative of this document, the Department of Social Services requests the following notice be placed on your derivative: Based on Commonwealth of Australia ([Department of](https://www.dss.gov.au/)

[Social Services](https://www.dss.gov.au/)) data.

1. Enquiries regarding this licence or any other

use of this document are welcome. Please contact: Branch Manager, Communication Services Branch, Department of Social Services. Phone: 1300 653 227. Email: [communications@dss.gov.au](mailto:communications@dss.gov.au)

Notice identifying other material or rights in this publication:

1. Australian Commonwealth Coat of Arms — not Licensed under Creative Commons, see [https://](https://www.pmc.gov.au/government/commonwealth-coat-arms) [www.pmc.gov.au/government/commonwealth-coat-](https://www.pmc.gov.au/government/commonwealth-coat-arms) [arms](https://www.pmc.gov.au/government/commonwealth-coat-arms)
2. Certain images and photographs (as marked)

— not licensed under Creative Commons

All website links provided in this document are correct at time of publication.

**Anotusi**

[Faatomuaga 2](#_Toc121859292)

[Malō o Ausetalia 3](#_Toc121859293)

[Malō o Setete ma Teritori 5](#_Toc121859294)

[Malō o le Lotoifale 10](#_Toc121859295)

[Punaoa o faamaumauga ma le galulue ma faiganuu 11](#_Toc121859296)

[Vaai i luma ma le naunau 12](#_Toc121859297)

# **Faatomuaga**

O lenei pepa o faamatalaga o se aotelega o le [*Final Progress Report (Lipoti Mulimuli o le Alualu i Luma 2017-2021)*](https://www.dss.gov.au/disability-and-carers-disability-strategy/national-disability-strategy-2010-2020) i lalo o le [*National Disability Strategy (Fuafuaga o Aafiaga Tumau i le Soifua o le Atunuu 2010-2020)*](https://www.dss.gov.au/sites/default/files/documents/05_2012/national_disability_strategy_2010_2020.pdf) (o le Fuafuaga). The Final Progress Report (O le Lipoti Mulimuli o le Alualu i Luma) ua tapunia ai gaioiga i lalo o le Fuafuaga, lea ua faataatia ai le galuega faavae mo tulaga uma o malō ia galulue faatasi e faaleleia olaga o tagata e iai aafiaga tumau i le soifua. Na tatala e le malō o *Ausetalia Australia’s Disability Strategy (Le Fuafuaga mo i Latou e iai Aafiaga Tumau i le Soifua a Ausetalia 2021- 2031)* ia Tesema 3, 2021 e sui ai le *National Disability Strategy (Fuafuaga mo i Latou e iai Aafiaga Tumau i le Soifua 2010- 2020)*.

O le fuafuaga na faataatitia ai taunuuga e 6 mo malō uma, ma le faiganuu a Ausetalia e galulue aga’i i le faaleleia o taunuuga o tagata e iai aafiaga tumau i le soifua.

## Taunuuga 1: Faiganuu e aofia uma ma maua avanoa

## Taunuuga 2: Puipuiga o aiā tatau, faamasinoga tonu ma tulafono

## Taunuuga 3: Saogalemu o le Tamaoaiga

## Taunuuga 4: Lagolago patino ma faiganuu

## Taunuuga 5: A'oa'oga ma agava'a

## Taunuuga 6: Soifua Maloloina ma le soifua manuia

O vaega uma o le malō na faatinoina le Fuafuaga. E tolu [fuafuaga o faatinoga](https://www.dss.gov.au/disability-and-carers-disability-strategy/national-disability-strategy-2010-2020) eseese na ta'ita'iina le faatinoga, aofia ai piriota 2011-2014, 2015-2018 ma le 2019-2020. O le faatinoga o le Fuafuaga i le tulaga tau pulega na faafoeina i fuafuaga tau aafiaga tumau i le soifua i le setete ma le teritori. O lenei laasaga ua mafai ai e malō o le setete ma teritori ona folasia tulaga faamuamua i aafiaga tumau i le soifua patino i o latou itulagi. I le vaega i le malō faalotoifale, o le tele o fono ua atina'e i latou lava avanoa ma fuafuaga i le aofia uma o tagata e iai aafiaga tumau i le soifua.

O le The Final Progress Report (Lipoti Mulimuli o le Alualu i Luma) e tuufaatasia lipoti alualu i luma a le Fuafuaga tolu ma le fa, aofia ai 2017 18 ma le 2019–20. E aofia ai foi le kalena faaopopo faaletausaga o le 2021, i le taimi na tumau ai le tuuto atu o vaega uma o le malo i le Fuafuaga a'o tau faamae'a le Fuafuaga Faataatitia o Aafiaga Tumau i le Soifua a Ausetalia.

O le Faatinoga o le Fuafuaga o le tiute fai faatasi lea a faigamalō uma. E faapea, o vaega uma a le malō na fai lo latou sao i le atina'eina o le lipoti. The Final Progress Report (O le Lipoti Mulimuli o le Alualu i Luma) e faailoa ai le ta'utinoga a malo uma i le tuuina atu o le anavatau o le Fuafuaga. O le The full Final Progress Report (Lipoti atoa Mulimuli o le Alualu i Luma) o loo maua e ala i le [Malo Ausetalia Matagaluega o Auaunaga Lautele](https://www.dss.gov.au/disability-and-carers-disability-strategy/national-disability-strategy-2010-2020).

Na tilotilo le Fuafuaga i le tele o tulaga 'ausia e lagolago lelei ai ma aofia ai tagata e iai aafiaga tumau i le soifua.

O vaega nei ua saunia ai se aotelega o le alualu i luma o le malō i lalo o le Fuafuaga Faataatia i le vaitaimi o le 2017 2021. O le vaega o loo mulimuli mai nei o se vaega faata'ita'i filifilia o tulaga 'ausia a le malō, ma isi faataita'iga ua tuuina atu atoa i le Final Progress Report (Lipoti Mulimuli o le Alualu i Luma).

# **Malō o Ausetalia**

## Taunuuga 1 - Faiganuu e aofia uma ma maua avanoa

Talu mai le 2018, na inivesi le $750,000 a le Fono a Ausetalia mo Tusigaata i le faalauiloaina o le atina'ega o tusiata e iai aafiaga tumau i le soifua e ala i le [Tusiga Ata ma Fuafuaga Faufautua i Aafiaga Tumau i le Soifua](https://australiacouncil.gov.au/investment-and-development/arts-and-disability-initiative-2022-24/) ma [Tufaga Faailoga o Tusigaata ma Aafiaga Tumau i le Soifua i le Atunuu](https://australiacouncil.gov.au/advocacy-and-research/events/national-arts-and-disability-awards/). Sa saunia foi e le Malō o Ausetalia se tino i tupe e sili atu ma le $59.4 miliona i le Faalapotopotoga o Taaloga a le Atunuu mo Tagata e iai Aafiaga Tumau i le Soifua ma isi vaega o faalapotopotoga ina ia auai le toatele o tagata e iai aafiaga tumau i le soifua i totonu o taaloga.

I totonu o Aukuso 2019, na malilie minisita o fela'ua'iga o le setete ma teritori ma le Malō o Ausetalia ina ia faafou le [Tulaga o Fela'ua'iga](https://www.infrastructure.gov.au/infrastructure-transport-vehicles/transport-accessibility). I totonu o Setema 2021, na tatalaina mai e le Malō o Ausetalia le iloiloga lona lua o le [Tulaga o Nofoaga](https://www.industry.gov.au/data-and-publications/premises-standards-review-2021). O le a galulue faatasi le Malō o Ausetalia ma malō o setete ma teritori ina ia fai faatinoga e tusa ai ma sailiiliga o iloiloga.

I le faalauiloa ai i le 2021, o le [Disability Gateway](https://www.disabilitygateway.gov.au/) a le Malō o Ausetalia o se auaunaga e leai se totogi a Ausetalia atoa ua tuuina atu e fesoasoani ai i tagata e iai aafiaga tumau i le soifua, e saili ai e o latou aiga ma tagata tausi o latou faamatalaga faatuatuaina ma fesoota'i i latou i auaunaga i totonu o le latou nofoaga. Na faia le Disability Gateway i faatalanoaga ma tagata e iai aafiaga tumau i le soifua, o latou aiga ma tagata tausi ma le vaega o ofisa o aafiaga tumau i le soifua.

## Taunuuga 2 - Puipuiga o aiā tatau, faamasinoga tonu ma tulafono

O le [Komisi a le NDIS](https://www.ndiscommission.gov.au/) na faamae'aina le faavaeina o vaega taua uma o le Komesina a le NDIS i Ausetalia atoa i le 2020. O le Komisi a le NDIS e galue e taofimau aiā tatau o tagata e iai aafiaga tumau i le soifua e ala i le faia o faalauiloa o a latou aiā tatau i le saunia o [punaoa a sui auai](https://www.ndiscommission.gov.au/participants), aofia ai le faatosina o le [Speak Up](https://www.ndiscommission.gov.au/speakup) fautuaga, faamatalaga, ma alaga'oa faalea'oa'oga. E tuuina atu e le Komisi a le NDIS se auala faaleatunuu lautele e puipuia ma faaleleia aiā tatau, soifua maloloina ma le soifua manuia o sui o le NDIS e tusa ai ma [Tulaga o le NDIS ma Faavae o le Malupuipuia](https://www.dss.gov.au/disability-and-carers/programs-services/for-people-with-disability/ndis-quality-and-safeguarding-framework-0) ua malilie uma ai faigamalō a Ausetalia.

[1800RESPECT](https://plan4womenssafety.dss.gov.au/initiatives/1800respect/) o se faufautua i sauaga i aiga ma feusua'iga, faamatalaga ma auaunaga lagolago a le atunuu. O le 1800RESPECT e iai puna'oa e lagolago ai tagata e iai aafiaga tumau i le soifua, e aofia ai le [Sunny app](https://www.1800respect.org.au/sunny), ma se [auaunaga faasino](https://www.1800respect.org.au/services/search), ma se [Toolkit Lagolago i Aafiaga Tumau i le Soifua](https://www.1800respect.org.au/inclusive-practice/disability-support-toolkit) mo le au faigaluega tāua. I le 2018 o se a'oa'oga [Working with Women with Disabilities (Galulue ma Tina e iai Aafiaga Tumau i le Soifua)](https://www.dvalert.org.au/workshops-courses/for-frontline-workers/2-day-workshops/disabilities-workshops) ma le [e-Learning](https://www.dvalert.org.au/workshops-courses/for-frontline-workers/elearning-courses/elearning-disabilities) ua faamaonia na faaopopo i le polokalame o le [DV-alert](https://www.dvalert.org.au/) mo tagata faigaluega tāua e galulue ma tinā e iai aafiaga tumau i le soifua. Ua saunia foi e le Malō o Ausetalia le $1.5 miliona e atina'e ai ma avatu puna'oa i [sauaga e faaaoga ai le tekonolosi](https://www.esafety.gov.au/key-issues/domestic-family-violence) mo tinā e iai aafiaga tumau i le atamai ma/poo le mafaufau ma le aufaigaluega tāua o loo lagolagoina i latou.

## Taunuuga 3 - Saogalemu o le Tamaoaiga

Ia Tesema 2020, na faalauiloa aloa'ia ai e le Malō o Ausetalia le [Australian Public Service Disability Employment Strategy 2020–25](https://www.apsc.gov.au/working-aps/diversity-and-inclusion/disability).

O se fausaga fou mo le Auaunaga o Galuega i Aafiaga Tumau i le Soifua na amata i le aso 1 Iulai 2018 ina ia fesoasoani ai i tagata e iai aafiaga tumau i le soifua ia tatala iai galuega mo taimi umi i fale faigaluega autū ma faaleleia le fetuuna'iga ma filifiliga o latou fai auaunaga e sili atu ia latou.

I le 2021, e ala i le [Women’s Leadership and Development Program](https://www.pmc.gov.au/office-women/grants-and-funding), na saunia e le Malo o Ausetalia le $820,899 i le Vaega o Tina e iai Aafiaga Tumau i le Soifua a Ausetalia ina ia faamautinoa o lagona leo o tina eseese i le faagasologa o le faiga o faavae. Na tuutoina atu foi e le polokalame le sili atu ma le $3.7 miliona i poloketi e lagolagoina ai tina e iai aafiaga tumau i le soifua i avanoa faigaluega ma ta'ita'iga.

## Taunuuga 4 - Lagolago patino ma faiganuu

O le NDIS o le fuafuaga faaleatunuu muamua lea a Ausetalia mo tagata e iai aafiaga tumau i le soifua ma fai ma suiga taua i le auala e lagolago ai e tagata Ausetalia avanoa taua ma tumau i aafiaga tumau o le soifua.

O le [Information, Linkages and Capacity Building program (ILC)](https://www.dss.gov.au/disability-and-carers-programs-services-for-people-with-disability/information-linkages-and-capacity-building-ilc-program) e saunia le faatupeina o faalapotopotoga e avatu poloketi e penefiti ai uma tagata Ausetalia e iai aafiaga tumau i le soifua, o latou tagata o tausia ma aiga. Sili atu ma le $196 miliona na maua e ala i faataamilosaga o foa'i taula'i i le auai ai i tulaga tau tamaoaiga, auai i agafesoota'iga ma afioaga ma le fausiaina o agavaa o tagata ta'ito'atasi i le 2019-20 ma le 2020-21.

Sa tuutoina atu e le Malo o Ausetalia le sili atu ma le $770 miliona i le sili atu ma le 4 tausaga e lagolago ai le 2.65 miliona o tagata e avatu tausiga i Ausetalia e le i totogiina e ala i le [Carer Gateway](https://www.carergateway.gov.au/) - o se auaunaga lagolago fai fua faapitoa mo le lautele o Ausetalia o faia tausiga.

## Taunuuga 5 - A'oa'oga ma agava'a

I le 2020, na mae'a ai le iloiloga e le Matagaluega o Aoga, Agavaa ma Galuega muamua o le [Tulaga o Aafiaga Tumau i le Soifua mo A'oga 2005](https://www.education.gov.au/disability-standards-education-2005), ma le [lipoti o Iloiloga mulimuli](https://www.education.gov.au/disability-standards-education-2005/2020-review-disability-standards-education-2005) sa tufaina ia Mati 2021.

I le 2021, i le faipaaga ai o le Malo o Ausetalia ma le SNAICC - National Voice for our Children, na faalauiloa ai le [National Aboriginal and Torres Strait Islander Early Childhood Strategy](https://www.niaa.gov.au/resource-centre/indigenous-affairs/national-aboriginal-and-torres-strait-islander-early-childhood-strategy).

Ia Tesema 2021, na tatala ai e le Australian Disability Clearinghouse on Education and Training (ADCET), lea e i le Iunvesite o Tasemania (UTAS), le e-Learning module *Universal Design for Learning (UDL) in Tertiary Education*, e ala i le latou upega tafailagi Faalauiloa ai Aafiaga Tumau i le Soifua. E saunia e le Malo o Ausetalia le sili atu ma le $7 miliona i le faatupeina o tausaga ta'itasi e ala i Higher Education Disability Support Program (DSP) i iunivesite e fesoasoani ai i tamaiti a'oga e iai aafiaga tumau i le soifua ia avanoa, auai ma manuia i a'oga maualuluga. E aofia ai faatupega faaletausaga pe tusa ai ma le $150,000 i UTAS e talimalo ai i le ADCET.

## Taunuuga 6 - Soifua Maloloina ma le soifua manuia

Faavaeina i le 2019, e faamautinoa e le polokalame o le [Hearing Assessment Program – Early Ears](https://www.hearing.com.au/Hearing-loss/HAPEE) o tamaiti uma o le First Nations ia maua iloiloga fai fua i le faalogo.

I le amataga o Aperila 2020, na faavaeina ai e le Malo o Ausetalia le [Komiti Faufautua mo le Soifua Maloloina i le Tali Vave atu i le Coronavirus (COVID-19) mo Tagata e iai Aafia Tumau i le Soifua](https://www.health.gov.au/committees-and-groups/advisory-committee-for-the-covid-19-response-for-people-with-disability). O sui resitala o le komiti e aofia ai tagata o loo nofo feagai ma aafiaga tumau i le soifua ma tagata e tausia, sui auai ma le vaega o aafiaga tumau i le soifua, tagata e iai tomai faapitoa i aafiaga tumau i le soifua maloloina, tagata su'esu'e i aafiaga tumau i le soifua ma soifua maloloina, ma sui auai o le Malo o Ausetalia. E auai foi sui o le setete ma le teritori i fonotaga a le Komiti.

# **Malō o Setete ma Teritori**

## Niu Saute Uelese

E lagolagoina e le Malo NSW ma le fono i le lotoifale NSW le faatinoga o le Fuafuaga e ala i fuafuaga faatino taula'i o le Disability Inclusion Action Plans (DIAPs). O le *Tulafono 2014 o le Aofia ai o Aafiaga Tumau i le Soifua* (NSW) e faatonu ai ofisa setete ma fono lotoifale uma e 128 e faavae ma tausia le faatulagaina o le DIAP i auala o le a latou faaleleia ai le maua o auaunaga ma lagolago autu mo tagata e iai aafiaga tumau. O le [NSW Disability Inclusion Plan (Fuafuaga o le Aofiaga Aafiaga Tumau i le Soifua NSW)](https://dcj.nsw.gov.au/community-inclusion/disability-and-inclusion/nsw-disability-inclusion-plan.html) ma le DIAP o loo maua i luga o le upega tafailagi ma e iai iloiloga ma lipoti masani.

O mea na faamamafa e le malō NSW i lalo o le Fuafuaga i le taimi o le 2017-2021 e aofia ai le:

― [Fono a le Setete i Aafiaga Tumau i le Soifua](https://www.seethepossibilities.nsw.gov.au/about-us/live-work-play) e faalauiloa ai le aofiaga o aafiaga tumau i le soifua ma galuega.

― Faaleleia o avanoa i auaunaga a le Malo NSW, e aofia ai [fela'uaiga](https://www.transport.nsw.gov.au/news-and-events/reports-and-publications/disability-inclusion-action-plan-2018-2022), [avanoa mo taaloga](https://www.planning.nsw.gov.au/Policy-and-Legislation/Open-space-and-parklands/Everyone-Can-Play-in-NSW), [paka a le atunuu](https://www.nationalparks.nsw.gov.au/access-friendly) ma [Auaunaga NSW](https://www.service.nsw.gov.au/accessibility) i ofisa tutotonu o auaunaga.

― Faavaeina le [Komisi o Tagata Matutua ma Aafiaga Tumau i le Soifua](https://www.ageingdisabilitycommission.nsw.gov.au/home) NSW i le 2019.

― Tatalaina o le fuafuaga [NSW Youth Justice Disability Action Plan 2021–2024](https://www.nsw.gov.au/legal-and-justice/youth-justice/about/strategies/youth-justice-disability-action-plan-2021-2024).

― Faasalalauga o galuega o le ‘Don’t Dis My Ability’, 'See the Possibilities’ and ‘[Employable Me](https://iview.abc.net.au/show/employable-me-australia)’.

― Lagolagoina o le aofia ai o aafiaga tumau i le soifua e ala i Fuafuaga Faatino a le Matagaluega a Aoga le Aofia ai o Aafiaga Tumau i le Soifua a NSW 2016–2020 ma le [2021–2025](https://education.nsw.gov.au/about-us/strategies-and-reports/our-disability-inclusion-action-plan-2021-2025), ma le [Disability Strategy (Fuafuaga Faataatia o Aafiaga Tumau i le Soifua)](https://education.nsw.gov.au/teaching-and-learning/disability-learning-and-support/our-disability-strategy) a le matagaluega.

― Faalauteleina le Auaunaga faapitoa tau Soifua Maloloina i Aafiaga Tumau i le Mafaufau i le lautele o le setete.

## Vitoria

[O le Absolutely Everyone: State Disability Plan 2017-2020](https://www.statedisabilityplan.vic.gov.au/previous-plans-and-initiatives) (Absolutely Everyone) o le fuafuaga 4-tausaga a Vitoria na faia ina ia iloa ai le anavatau o se afioaga e lagolagoina tagata e iai aafiaga tumau i le soifua ina ia ola fiafia i aso uma. [Lua lipoti faaletausaga ma le lipoti mulimuli](https://www.statedisabilityplan.vic.gov.au/previous-plans-and-initiatives) na folasia i le Palemene a Vitoria e otooto ai le alualu i luma faasaga aga'i i sini i totonu o le Absolutely Everyone. Sa aafia le lomiga o le lipoti mulimuli i le faama'i o le COVID-19, na folasia i le amataga o le 2022, sa aofia ai le 2 tausaga mulimuli o le fuafuaga.

O mea na faamamafa e le malō o Vitoria i lalo o le Fuafuaga i le taimi o le 2017-2021 e aofia ai le:

― Galulue faapaaga ina ia tuuina atu ni [Nofoaga fou e Sui](https://providers.dffh.vic.gov.au/changing-places) ai e 27 e mafai ona faaaoga ai faletaele faitele.

― Faamalosiaina faufautua i aafiaga tumau i le soifua e ala i [fuafuaga o le lumana'i faufautua o aafiaga tumau i le soifua a Vitoria](https://www.statedisabilityplan.vic.gov.au/previous-plans-and-initiatives), e aofia ai le faaleleia o vaega ma se faaopoopoga mo tupe autu i faapotopotoga e avatu auaunaga e ala i le polokalame o le [Victorian Disability Advocacy Program](https://providers.dffh.vic.gov.au/disability-advocacy-organisations).

― Atia’e tamaoa'iga tuto'atasi ma ala o galuega aogā.

― Galulue ia faamautinoa tagata e iai aafiaga tumau i soifua i Vitoria e mafai ona maua le NDIS ma auaunaga autu.

― Atina'ega o se [faiga faavae o aoga aofia uma ai tagata](https://www2.education.vic.gov.au/pal/students-disability/policy), ma se $1.6 piliona [Paketi o Aofiaga o Aafiaga Tumau i le Soifua](https://www.education.vic.gov.au/school/teachers/learningneeds/Pages/disability-inclusion.aspx) e lagolagoina le faiga faavae.

― Tatalaina o le polokalame o le Disability Liaison Officer i auaunaga tau soifua maloloina i le taulaga ma itulagi o lagolago ai le maua o su'esu'ega o le COVID-19, togafitiga ma tui puipui, faapena foi isi auaunaga tau soifua maloloina taua.

## Kuiniselani

O mea na faamamafa e le malō o Kuiniselani i lalo o le Fuafuaga i le taimi o le 2017-2021 e aofia ai le:

― Faateleina le avanoa ma faalauiloa o le aofiaga i totonu o afioaga, aofia ai le lagolagoina o avanoa i fela'ua'iga, fale agafesoota'i lautele ma ata.

― O le faasoaina o le $2.9 miliona i le tausaga i le va o le 2018 ma le 2020 e faaleleia ai le avatu o auaunaga i tagata e iai aafiaga tumau i le soifua e fesoota'i ai ma ituaiga auaunaga tau falepuipui.

― Faateleina galuega mo tagata e iai aafiaga tumau i le soifua e ala i le polokalame faigaluega o le [Back to Work](https://backtowork.initiatives.qld.gov.au/) ma tuuina atu agavaa, tusipasi ma le tomai e ala i le Fuafuaga o le [Skilling Queenslanders for Work](https://desbt.qld.gov.au/training/training-careers/incentives/sqw) e lagolago tagata e iai aafiaga tumau i le soifua ina ia ulufale ma tumau i falefaigaluega.

― Lagolagoina le suiga agai le NDIS e ala i le faavaeina o le polokalame fesoota'i o le Disability Connect and Outreach Program ina ia fesoasoani ai i tagata e iai aafiaga tumau i le soifua ua faigata ona fesoota'i atu i le NDIS.

― Lagolagoina le atina'ega o a'oa'oga ma tomai e ala i polokalame e pei o le [Kindergarten Inclusion Support Scheme](https://earlychildhood.qld.gov.au/funding-and-support/disability-and-inclusion-support-programs/kindergarten-inclusion-support-scheme) ma le polokalame o le [Skills Disability Support](https://desbt.qld.gov.au/training/training-careers/support/disability/sds-learners).

― O le lagolagoina o le soifua maloloina ma le soifua manuia o tagata e iai aafiaga tumau i le soifua, aofia ai le ala mai le faama'i o le COVID-19, e ala i lea ituaiga fuafuaga e pei o le faavaeina o le Long-Stay Rapid Response ia te’a ai I tua tagata mama'i e iai aafiaga tumau i le soifua ua leva ona faataotolia i le falema'i.

## Ausetalia i Sisifo

I le 2019, o le Malō a Ausetalia i Sisifo na faia se faatalatalanoaga lautele ma tagatanuu e fausia se vaaiga i le lumana'i mo se Ausetalia i Sisifo e aofia ai tagata e iai aafiaga tumau i le soifua. Talu le faalauiloa o '[O se Ausetalia i Sisifo mo Tagata Uma': Fuafuaga o Aafiaga Tumau i le Soifua a Setete 2020-2030](https://www.wa.gov.au/government/document-collections/state-disability-strategy-2020-2030) ma le [Fuafuaga Faatino](https://www.wa.gov.au/government/document-collections/state-disability-strategy-2020-2030) na aumai faatasi ia Tesema 2020, ua iai se fuainumela ua mae'a ona faatino.

O mea na faamamafa e le Faigamalō a Ausetalia i Sisifo i lalo o le Fuafuaga i le taimi o le 2017-2021 e aofia ai:

― Faalauteleina o [Nofoaga e Sui](https://changingplaces.org.au/) aifesoota'iga, lagolagoina o le mauaina o avanoa mo faletaele faitele.

― I le va o le 2017 ma le 2021, o le faafaigaluegaina o le $11.1 miliona i faalapotopotoga faufautua e faalauiloa, puipui ma faamautinoa aiā tatau o tagata e iai aafiaga tumau i le soifua i Ausetalia i Sisifo.

― O le faaopopoina o tagata e iai aafiaga tumau i le soifua i le vaega o galuega a le malo e ala i le [Workforce Diversification and Inclusion Strategy for WA Public Sector Employment 2020–2025](https://www.wa.gov.au/government/publications/workforce-diversification-and-inclusion-strategy-wa-public-sector-employment-2020-2025).

― Lagolagoina o le suiga i le NDIS, e aofia ai suiga mai le tele o mea fou e faatupeina e le setete i le NDIS ma faafaigalueina o le $43.3 milion i le Vaega o le WA Transition Fund.

― O le lagolagoina o le ala o a'oa'oga mo tamaiti a'oga uma e ala i fuafuaga fou e pei o le tuufaatasia o faiga aoao i fuafuaga alualu i luma mo a'oga fou o loo vaai aga'i i le fesoasoani tau tupe e ala i le [Student-Centred Funding Model](https://www.education.wa.edu.au/funding-public-schools).

― O le faaleleia o taunuuga o soifua maloloina mo tagata e iai aafiaga tumau i le soifua e ala i le [WA Disability Health Framework 2015–2025: Faaleleia o le tausia o le soifua maloloina o tagata e iai aafiaga tumau i le soifua](https://ww2.health.wa.gov.au/~/media/Files/Corporate/general%20documents/Health%20Networks/Disability/PDF/WA%20Disability-Health-Framework-2015-2025.pdf).

## Ausetalia i Saute

O Ausetalia i Saute ua uma ona momoli se numela o taunuuga tāua i lalo o le Fuafuaga i le va o le 2017 ma le 2021. Ua pasia e Ausetalia i Saute le [*Tulafono o le Faaaofia o Aafiaga Tumau 2018* (SA)](https://www.legislation.sa.gov.au/lz?path=%2FC%2FA%2FDisability%20Inclusion%20Act%202018) e faalauiloa ai le aofia atoa o tagata e iai aafiaga tumau i le soifua o le setete atoa. Ua faamatuu mai e Ausetalia i Saute le ulua'i fuafuaga a le setete e faaaofia ai aafiaga tumau i le soifua, [Inclusive SA 2019–2023](https://inclusive.sa.gov.au/resources/state-disability-inclusion-plan), lagolagoina o avanoa mo aafiaga tumau i le soifua ma fuafuaga i le faaaofiaina ma lipoti mai ofisa o le setete, pulega o le setete ma fono o le lotoifale.

O mea na faamamafa e le Faigamalō a Ausetalia i Saute i lalo o le Fuafuaga i le taimi o le 2017-2021 e aofia ai:

― O le lagolagoina o faiganuu e aofia faatasi ai Ausetalia i Saute, e aofia ai [nofoaga taaalo](https://inclusive.sa.gov.au/resources/templates/inclusive-play) femalagaa'iga lautele, taaloga ma fale faafiafia.

― O le pasiaina o tulafono e puipuia ai aia tatau o tagata e iai aafiaga tumau i le soifua ma amatalia se [Aufaigaluega Malupuipuia](https://dhs.sa.gov.au/latest-news/safeguarding-taskforce#%3A~%3Atext%3DIn%20May%202020%2C%20the%20State%2Cwith%20disability%20in%20South%20Australia) e su'esu'e ma faailoa ia va i le vaavaaia ma le saogalemu mo tagata e iai aafiaga tumau i le soifua.

― Lagolagoina galuega a tagata e iai aafiaga tumau i le soifua e ala i le Faatulagaga o le Fausiaina o Agavaa i auaunaga a Tagata e iai Aafiaga Tumau i le Soifua ma Ta'iala o Faatinoga o Galuega.

― Siitia le auai o tamaiti e iai aafiaga tumau i le soifua i taaloga ma faatinoga faaleaganuu i le faalauteleina lea o le polokalame o le Sports Voucher ma saunia lagolago faaopopo mo tamaiti e iai aafiaga tumau i le soifua ina ia auai i le polokalame o vai saogalemu o le VACSWIM

― Lagolagoina avanoa o a'oa'oga mo tamaiti a'oga e iai aafiaga tumau i le soifua e ala i fuafuaga o a'oa'oga patino, faavae o Aoga Matata Eseese mo A'oga o Tamaiti, ma atina'ega o avanoa mo faiaoga.

― Lagolagoina le atina'e ma faata’ita’iga a le Ofisa Lagolago Soifua Maloloina, o se fuafuaga NDIA i totonu o falema'i faitele a Ausetalia i Saute.

## Tasemania

[O le Accessible Island: Tasmania’s Disability Framework for Action 2018–2021](https://www.dpac.tas.gov.au/divisions/cpp/community-and-disability-services/tasmanian-disability-services-act-2011/tasmanian-disability-services-act-2011-review/resources/accessible_island_tasmanias_disability_framework_for_action_2018-2021_dfa) (Accessible Island) o le fuafuaga faatino a le Malo o Tasemania mo le Fuafuaga Faataatia. O le Accessible island e avea ma ta'iala o le galuega a ofisa o le Malo o Tasemania ma tulimata’i le aveese ai o papuipui ma mafai ai e tagata e iai aafiaga tumau i le soifua ona fiafia i aia tatau tutusa ma avanoa pei o isi tagata Tasemania. O ofisa uma o le Malo Tasemania e iai le latou Fuafuaga Faatino o Aafiaga Tumau i le Soifua ma fai lipoti faaletausaga i le faatinoga o le Accessible Island i le [Fono Faufautua a le Premiers Disability](https://www.dpac.tas.gov.au/divisions/cpp/community-policy-and-engagement/advisory_groups/premiers_disability_advisory_council) (PDAC).

O mea na faamamafa e le malō o Tasemania i lalo o le Fuafuaga i le taimi o le 2017-2021 e aofia ai le:

― Lagolago afioaga i Tasemania, aofia ai paka ma malae, o le [faatufugaga](https://vimeo.com/541468006), fela'ua'iga lautele, ma polokalame maua ma faiga o faamatalaga.

― Faafouina o tusi faavae, faatinoga ma a'oa'oga e tali aloa’ia ma faaaloalo ai i tagata e iai aafiaga tumau i le soifua, ma atina'ega o lagolago mo tagata e iai aafiaga tumau i le soifua e fesoota'i ma 'auaunaga o fale puipui.

― Lagolagoina vaega o galuega a le malo a tagata e iai aafiaga tumau i le soifua e ala i ofisa o le malo e avatu le lagolago, fautuaga ma puna'oa i tagata faigaluega o le malo ma auai i le fai Auaunaga o Galuega i Aafiaga Tumau i le Soifua.

― Faamatuu atu fuafuaga autu, e aofia ai le [Rethink 2020](https://www.health.tas.gov.au/health-topics/mental-health/mental-health-projects-and-initiatives-priorities/rethink-2020-tasmanias-strategic-plan-mental-health), fuafuaga soifua maloloina i le mafaufau i le setete Tasemania, ma [Supporting Tasmanian Carers: Tasmanian Carer Action Plan 2021–24](https://www.dpac.tas.gov.au/divisions/cpp/community-grants/carers-small-grants-program/carer_policy_and_action_plan).

― Atina'eina o auala faavae-molimau o le VET mo tagata e iai aafiaga tumau i le soifua ma tofia Faatonu o Faaaofia ma Avanoa e galulue ma a'oga e faamautinoa tamaiti a'oga e iai aafiaga tumau i le soifua ona iai avanoa tutusa i a'oa'oga.

― Galulue faatasi ma le vaega o aafiaga tumau i le soifua e saunia faamatalaga o le COVID-19 e mafai ona maua, falema'i laiti lagolago ma le Disability Emergency Operations Centre.

## Teritori o le Taulaga o Ausetalia (Australian Capital Territory)

O afioaga tauaofia ma maua avanoa e faaalia e ala i le vaega tutotonu e teu ai le iloa [Aofia ai](https://www.involvedcbr.com.au/). O lenei uepisaite, na tatala i le 2019, e maua ai faamatalaga faasino i aafiaga tumau i le soifua e lagolago ai se afioaga sili ona maua avanoa ma faaavanoa ma faalautele faamatalaga.

O mea na faamamafa e le Faigamalō a le Teritori o le Taulaga Ausetalia i lalo o le Fuafuaga i le taimi o le 2017-2021 e aofia ai:

― Lagolagoina le faaaogaina o tulaga masani maualalo e avanoa ai i fale e ala i le [National Construction Code](https://www.cmtedd.act.gov.au/open_government/inform/act_government_media_releases/vassarotti/2021/act-government-secures-national-mandatory-accessible-standards) i le 2021.

― Faasilasila avanoa i le faamasinoga tonu mo tagata e iai aafiaga tumau i le soifua e ala i le [ACT Disability Justice Strategy](https://www.communityservices.act.gov.au/disability_act/disability-justice-strategy/first-action-plan-2019-2023).

― Fuafuaga faatinoina e lagolago le galuega o tagata e iai aafiaga tumau i le soifua i le [ACT Public Service (ACTPS)](https://www.cmtedd.act.gov.au/employment-framework/inclusion-programs/disability-employment).

― Inivesi le $580.3 miliona mo le 4 tausaga faaletupe i le NDIS, ma faufautua mo latou ma faaleleia taunuuga mo tagata e iai aafiaga tumau i le soifua ua ofi i le NDIS.

― O le faalauiloaina o le fuafuaga o le [Future of Education Strategy](https://www.education.act.gov.au/our-priorities/future-of-education) i le 2018, ma lagolagoina avanoa o a'oa'oga faapolofesa e lagolago ai faiaoga o loo faia avanoa o a'oa'oga faaaofia.

― Lagolagoina tagata e iai aafiaga tumau i le soifua, o latou aiga, tagata e tausia ma vaega o aafiaga tumau i le soifua i le taimi o le faama'i o le COVID-19, e ala i le fuafuaga o le [ACT COVID-19 Disability Strategy](https://www.communityservices.act.gov.au/covid-19-community-service-information3/act-covid-19-disability-strategy) ma le [COVID-19 – An ACT Operational Plan for People with Disability](https://www.health.act.gov.au/sites/default/files/2021-02/COVID-19%20An%20ACT%20Operational%20Plan%20for%20People%20with%20Disability%20-%20%28January%202021%29.pdf).

## Teritori i Matu

I le 2021, na amata ai faatalanoaga a le Teritori i Matu i le Fuafuaga muamua e 10-tausaga a le Aafiaga Tumau o Soifua i le Teritori i Matu ma le Fuafuaga Faatino e 3-tausaga, ma o le a avea ma autu e faaleleia taunuuga mo tagata e iai aafiaga tumau i le soifua i le lumana'i.

O mea na faamamafa e le Faigamalō a le Teritori i Matu i lalo o le Fuafuaga i le taimi o le 2017-2021 e aofia ai:

― Lagolagoina afioaga tauaofia i le Teritori i Matu, e aofia ai paka a le atunuu, fela'ua'iga faitele, ma [faiga o faamatalaga](https://digitalterritory.nt.gov.au/__data/assets/pdf_file/0005/1038263/digital-territory-strategy.pdf).

― Faaauauina le faalauiloa o aia tatau o tagata o faaaogaina auaunaga ma latou aiga e ala i le fuafuaga o le [Talk Up](https://www.hcscc.nt.gov.au/about/talk-up/).

― O le tatalaina o le Polokalame o Galuega i Aafiaga Tumau i le Soifua i le 2021, ma le a'oa'oga o tagata faigaluega a le malo e faamautinoa le Teritori i Matua ua iai le faatuatuaga o galuega i aafiaga tumau i le soifua.

― Faavaeina le [Northern Territory Disability Advisory Committee](https://tfhc.nt.gov.au/social-inclusion-and-interpreting-services/office-of-disability/disability-advisory-committee) i le 2019, o se fono e fautua ai le Minisita mo Aafiaga Tumau i le Soifua i faafitauli ua aafia ai tagata e iai aafiaga tumau i le soifua ma latou fesoota'iga ma auaunaga a le malo.

― Faamatuu atu ma faatinoina le [Auivi mo Aofiaga](https://education.nt.gov.au/publications/framework-for-inclusion-2019-2029) ma Fuafuaga Faatino mo a'oa'oga 10-tausaga.

― Lagolagoina fuafuaga ma polokalame o tulimata’i le faailoaina o le faatuai i le atina'ega, faalelei polokalame o faailoga o faaletonu i le tuputupu o le mafaufau, ma faalogo ma soifua maloloina i taliga o tamaiti ma tupulaga talavou.

# **Malō o le Lotoifale**

Sa galulue faatasi le malo o le lotoifale ma isi tulaga o le malo e ala i le Fuafuaga e faalelei ai taunuuga mo tagata e iai aafiaga tumau i le soifua i totonu o latou afioaga. O malo i le lotoifale e saunia se tele o fuafuaga tali atu i mana'oga faapitoa ma tulaga ese o latou afioaga, e aofia ai fuafuaga faataatia, fuafuaga tau tamaoaiga, fuafuaga i le siosiomaga, fuafuaga i le aofia ai i agafesoota'iga ma fuafuaga i pulega o mala faalenatura.

Ao iai le tele o fono e iai fuafuaga tuto'atasi i aafiaga tumau i le soifua, o isi e aofia ai faamuamuaga o aafiaga tumau i le soifua i totonu o isi fuafuaga e pei o soifua maloloina ma manuia poo fuafuaga i le aofia ai o agafesoota'iga. E faia fuafuaga o Aafiaga Tumau i le Soifua i faatalanoaga ma tagata e iai aafiaga tumau i le soifua ma latou faufautua, e masani na ala i Vaega Faufautua na faia faapitoa. I nisi setete, e mana'omia malo i le lotoifale e le tulafono ina ia atina'e ni Fuafuaga o Avanoa ma Aofiaga o Aafiaga Tumau i le Soifua (fuafuaga i aafiaga tumau i le soifua) ma lipoti le aga'i i luma i o latou Malo Setete.

Ua faamalosi’au e le Australian Local Government Association (ALGA) ia malo o lotoifale uma e atia'e ni fuafuaga o i aafiaga tumau i le soifua ma manatua mana'oga o tagata e iai aafiaga tumau i le soifua i a latou fuafuaga faagasolo. I le 2016, o le ALGA, i le faipaaga ai ma le Matagaluega o Auaunaga Lautele a le Malo o Ausetalia, na faia le [Disability Inclusion Planning – A Guide for Local Government](https://alga.com.au/disability-inclusion-planning-guide-for-local-government/) e fesoasoani ai i fono uma e fuafua ma faalelei faatinoga i totonu o afioaga mo tagata e iai aafiaga tumau i le mafaufau ma tauave suiga ma faia afioaga tauaofia mo tagata uma.

O mea na faamamafa e le Malō i le Lotoifale i lalo o le Fuafuaga i le taimi o le 2017-2021 e aofia ai le:

― I totonu o Niu Saute Uelese, o loo galulue faatasi ai Penrith Citi, Hawkesbury Shire maBlue Mountains City Councils i le [Nepean Jobs For All](https://www.penrithcity.nsw.gov.au/community-library/community/nepean-jobs-for-all), o se poloketi fai faatasi e faamalosi’au ai i pisinisi e faafaigaluega ai tagata e iai aafiaga tumau i le soifua.

― I totonu o Vitoria, na amata le poloketi o le City of Greater Bendigo’s [Inclusive Towns](https://www.bendigo.vic.gov.au/Services/Community-and-care/Inclusive-Towns) i le 2017 ma ua faafaigaluegaina ai nei tagata ofisa lagolago e to'a 6 o loo feagai ma aafiaga tumau i le soifua e faigaluega ma e faatautaia pisinisi e fesoasoani iai latou ia malamalama o le tauaofia ai e sili atu le loloto nai lo le faailoaina o avanoa patino.

― I totonu o Kuiniselani, ua atia’e e Brisbane City Council se fuafuaga 10-tausaga atoatoa, [A City for Everyone: Inclusive Brisbane Plan 2019–2029](https://www.brisbane.qld.gov.au/community-and-safety/community-support/disability-access-and-inclusion/inclusive-brisbane-plan-2019-2029), e lagolagoina tagata soo se matua, agavaa ma talaaga o femalaga'iga, galuega, soifua, fiafia ma fesoota'i i Brisbane.

― I Ausetalia i Sisifo, tuuina atu i faapaaga ma pulega e 30 o Malo i le lotoifale ma paaga i le vaega tuma'oti e 10, o le [This Bay Is Someone’s Day](https://www.nds.org.au/news/this-bay-is-someone-s-day-campaign-launched) o se faatosina faalauiloa faalotoifale tulaga ese ia faaitiitia ai le faaaoga seseina o vaega o le paka o loo faailogaina mo tagata faapitoa.

― I totonu o Ausetalia i Saute, ua atinae e le Taulaga o Tea Tree Gully lona fuafuaga [Disability Access and Inclusion Plan 2020–2024](https://www.teatreegully.sa.gov.au/Services/Aged-carer-and-disability-services/Disability-and-inclusion) ise sootaga ma se vaega faasino o tagata o loo ola feagai ma aafiaga tumau i le soifua. O le fuafuaga i aafiaga tumau i le soifua ua mae'a ona ta'ita'ia i le ata fausia o kalapu taalo e 3, faapipiiina o fale'ui lapopo'a faapitoa e 2 (Changing Places), ma le otitaina o nisi o fale o le fono faufautua ma fale lisi e iloilo ai le tausisia o fausaga lautele.

― I totonu o Tasemania, ua atina'e e le Taulaga o Clarence se fuafuaga atoatoa [Disability Access and Inclusion Plan 2021–2025](https://www.ccc.tas.gov.au/wp-content/uploads/2022/01/CCC_ACCESS-AND-INCLUSION-PLAN_2021-2025.pdf).

― I le Teritori i Matu, o le fuafuaga a le Taulaga o Darwin [Access and Inclusion Plan 2019–22](https://www.darwin.nt.gov.au/council/about-council/publications-and-forms/access-and-inclusion-plan-2019-2022) e fausia i luga o galuega ua mae’a na faia i le Community Access Plan 2012–2017. E saunia ai se auivi e faaauau ona lagolagoina tagata e iai aafiaga tumau i le soifua ina ia auai i Fono ma ofi atu i nofoaga uma o loo fai ai galuega a faalapotopotoga.

# **Punaoa o faamaumauga ma le galulue ma faiganuu**

I le faaopopo atu i le lipoti alualu i luma a le Fuafuaga, o isi lipoti ma iloiloga ua uma ona faatino ma faaali taumafaiga o tulaga uma o le malo i le lagolagoina ai o tagata e iai aafiaga tumau i le soifua. O nei pepa ua saunia faamatalaga taua faalaua’itele e uiga i taumafaiga a le malo i lalo o le Fuafuaga ma pu'e finagalo o tagata e iai aafiaga tumau i le soifua i le latou vaai pe faapefea ona aogā le Fuafuaga. E aofia ai mea nei:

― O nisi setete ma teritori e lipoti a latou lava [fuafuaga i aafiaga tumau i le soifua](https://www.disabilitygateway.gov.au/ads/key-actions-strategy#plans)

― O le [lipoti Su'esu'e a le Senate](https://www.aph.gov.au/Parliamentary_Business/Committees/Senate/Community_Affairs/AccessibleCommunities/Report) i le avatu o taunuuga i lalo o le Fuafuaga e fausia ai afioaga tauaofia ma maua avanoa

― O le [toeiloiloga tuto'atasi a le Ofisa Tutotonu o Su'esu'ega i Faiga Faavae Agafesoota'i](https://www.dss.gov.au/review-of-implementation-of-the-national-disability-strategy-2010-2020) o le faatinoga o le Fuafuaga

― O le [Productivity Commission Review (Toeiloiloga o le Fausiaina o le Komisi)](https://www.pc.gov.au/inquiries/completed/disability-agreement/report) o le Maliega i Aafiaga Tumau i le Soifua a le Atunuu

― O valaauga faalaua’itele o faamasinoga a le Komisi Aloa’ia o Aafiaga Tumau i le Soifua ma [Interim report (lipoti le tumau)](https://disability.royalcommission.gov.au/publications/interim-report).

## Lipoti o le Tauaofiaga a Malo AuFaatasi i Aia Tatau o Tagata e iai Aafiaga Tumau i le Soifua

E fai lipoti faavaitaimi a Ausetalia i le Komiti o Malo Aufaatasi i Aia Tatau o Tagata e iai Aafiaga Tumau i le Soifua Lipoti i tausaga mulimuli o le Fuafuaga e aofia ai le [Australian Government Report](https://tbinternet.ohchr.org/_layouts/15/treatybodyexternal/Download.aspx?symbolno=CRPD%2fC%2fAUS%2f2-3&Lang=en); o le Civil Society Shadow Report, [Disability Rights Now 2019](https://dpoa.org.au/wp-content/uploads/2019/08/CRPD-Shadow-Report-2019-English-PDF.pdf), na faia e sui o faalapotopotoga o aafiaga tumau i le soifua; ma le Komiti [e Mataituina Faai’uga](https://tbinternet.ohchr.org/_layouts/15/treatybodyexternal/Download.aspx?symbolno=CRPD%2fC%2fAUS%2fCO%2f2-3&Lang=en).

## Lipoti o faamaumauga o Aafiaga Tumau i le Soifua

I le kuata o le Fuafuaga, ua faamatuu atu faamaumauga e uiga i aafiaga tumau i le soifua mai le tele o puna o faamatalaga, e aofia ai:

― Australian Bureau of Statistics’ [Suesuega o Aafiaga Tumau i le Soifua, Tagata Matutua ma Tagata o Tausia](https://www.abs.gov.au/statistics/health/disability/disability-ageing-and-carers-australia-summary-findings/latest-release#survey-material)

― Australian Institute of Health and Welfare’s [Tagata e iai Aafiaga Tumau i le Soifua i totonu o le lipoti a Ausetalia](https://www.aihw.gov.au/reports/disability/people-with-disability-in-australia/contents/about-this-report)

― Australian Bureau of Statistics’ [Tusigaigoa o le Aofa'iga o Tagata ma Fale](https://www.abs.gov.au/census)

― [Lipoti faaletausaga](https://www.ndis.gov.au/about-us/publications/annual-report) a le NDIA.

## Faiganuu

E faatupeina e le Malo o Ausetalia [Faalapotopotoga o Sui o Aafiaga Tumau i le Soifua a le Atunuu](https://www.dss.gov.au/our-responsibilities/disability-and-carers/program-services/consultation-and-advocacy/national-disability-peak-bodies) e avatu fautuaga pe faapefea le faiga faavae ma polokalame ona aafia ai ola ma mea e tutupu i tagata e iai aafiaga tumau i le soifua. O nei faalapotopotoga e saunia manatu a tagata e iai aafiaga tumau i le soifua o loo fai latou ma sui. O le tele o gaioiga faalemalo o le setete ma teritori e auai ai ma tagata e iai aafiaga tumau i le soifua e ala atu lea i a latou [vaega faufautua](https://www.disabilitygateway.gov.au/ads/key-actions-strategy#plans)

O le atina'ega o le *Australia’s Disability Strategy 2021–2031 (Fuafuaga Faata'atia o Tagata e iai Aafiaga Tumau i le Soifua a Ausetalia)* e aofia ai faatasiga lautele. E sili atu ma le 3,000 tagata e iai aafiaga tumau i le soifua, o latou aiga, tagata o tausia ma sui auai le faatalanoaga. Sa talimalo foi le First Peoples Disability Network a Ausetalia ise a'oa'oga ma tagata o le First Nations e avea ma vaega o faatalanoaga faalaua’itele. O loo maua lipoti o faatalanoaga e ala i le [Matagaluega o Auaunaga Lautele](https://www.dss.gov.au/how-we-consulted-on-the-development-of-australias-disability-strategy-2021-2031) o le Malo o Ausetalia.

# **Vaai i luma ma le naunau**

E faalauiloa e le lipoti le mae'a ai o le Fuafuaga ma faailoa taumafaiga ua faatino e tulaga uma o le malo. I le faalauiloa ai i le Aso 3 o Tesema 2021, na suitulaga ai loa e le *Australia’s Disability Strategy 2021-2031 (Fuafuaga Faata'atia o Tagata e iai Aafiaga Tumau i le Soifua a Ausetalia)* le Fuafuaga.

O le tofamamao a le Fufuaga o Aafiaga Tumau i le Soifua a Ausetalia o se sosaiete tauaofia Ausetalia e faamautinoa ai o tagata e iai aafiaga tumau i le soifua e mafai ona faataunuu lo latou gafatia e avea ai ma sui auai tutusa o le afioaga.

E pei lava o tagata sa iai muamua, e iai Vaega o Taunuuga a le Fuafuaga o Aafiaga Tumau i le Soifua. I le tuufaatasiga, o le Vaega e 7 o Taunuuga e fai ma sui o vaega e mana'omia e tagata e iai aafiaga tumau i le soifua ona faaleleia ina ia 'ausia le anavatau fou o le fuafuaga. O uiga ma saogalemu o afioaga e vaaia o mataupu taua mo tagata e iai aafiaga tumau i le soifua ma ua avatu iai ia tulimata’i malosi i le Fuafuaga o Aafiaga Tumau i le Soifua a Ausetalia.

O Vaega o Taunuuga a le Fuafuaga Faataatia o Aafiaga Tumau i le Soifua a Ausetalia o:

― Galuega ma le Saogalemu Tau Tupe

― Fale ma faalapotopotoga ia aofia uma

― Saogalemu, aiā tatau, ma faamasinoga tonu

― Lagolago patino ma le lagolago a faiganuu

― A'oa'oga ma le A'oa'oina

― Soifua Maloloina ma soifua manuia

― Amioga a faalapotopotoga

I le avatu ai faasaga i le Faamuamua o faiga Faavae i lalo o Vaega o Taunuuga ta'itasi, o le faamoemoega o le malo i tulaga uma o le olaga i Ausetalia ina ia faasolo pea ona aofia uma ai tagata e iai aafiaga tumau i le soifua.

## O Pepa e tuufaatasia le Fuafuaga o Aafiaga Tumau i le Soifua a Ausetalia

O Pepa e faia ma lagolago le tuuina atu o le Fuafuaga o Aafiaga Tumau i le Soifua a Ausetalia e aofia ai:

― [Auivi o Taunuuga](https://www.disabilitygateway.gov.au/document/3121) - fuaina, saili ma lipoti taunuuga mo tagata e iai aafiaga tumau i le soifua i faiga Faavae Taulamua i lalo o Vaega o Taunuuga.

― [Fuafuaga Auai](https://www.disabilitygateway.gov.au/document/3126) - otooto auala e aofia ai tagata e iai aafiaga tumau il e soifua i le faatinoina o le Fuafuaga o Aafiaga Tumau i le Soifua i le taimi o loo faia ai.

― [Auala Faataatia](https://www.disabilitygateway.gov.au/document/3116) - e aumai se aotelega faigofie o mataupu autu i lalo o le Fuafuaga. O le a aumai ai tulaga manino o le alualu i luma ma lelei tausiga o tusi e tuuina atu.

― [Evaluation Good Practice Guide Checklist](https://www.disabilitygateway.gov.au/document/3131) - fesoasoani i malo e iloilo aafiaga tumau i le soifua patino ma faavae autu ma auaunaga.

― [Tulimata’i Fuafuaga Faatino](https://www.disabilitygateway.gov.au/ads/key-actions-strategy) - na faavaeina e le malo le Tulimata’i Fuafuaga Faatino e amata i le 'ausiaina o taunuuga i vaega faapitoa o le Fuafuaga o Aafiaga Tumau i le Soifua a Ausetalia.

― [Fuafuaga Asosi](https://www.disabilitygateway.gov.au/ads/key-actions-strategy) - o nei fuafuaga, tonu, ala faataatia ma auivi e taula'i i le faaleleia o tulaga o le olaga Ausetalia mo tagata e iai aafiaga tumau i le soifua ma galulue foi e tuuina atu le anavatau o le Fuafuaga a Ausetalia i Aafiaga Tumau i le Soifua.

## Faatinoga

Ina ia tuuina atu le anavatau, e iai se taula'i lautele i le faatinoga. E tuuto Malo i le galulue faatasi ma tagata e iai aafiaga tumau i le soifua, afioaga, pisinisi ma vaega tuma'oti e faatino ai le Fuafuaga a Ausetalia ma iloa lo latou anavatau i se auala e tulimata’i ma maopoopo. E aofia ai le faamautinoaina i le olaga o le Fuafuaga o Aafiaga Tumau i le Soifua a Ausetalia, o ana mamanu ma faatinoga tali atu i suiga o mana'oga.

O taulamua autu o le a faafaigofie ai lenei auala:

― Faamautuina faatinoga e tuuina atu faasaga i faiga Faavae Faamuamua e faailoa mataupu o eseesega.

― O se otootoga manino ma faigofie ona maua o tiute ma matafaioi a le malo.

― Ta'iala faavae mo faiga faavae ma atina'ega o polokalame o loo fua i luga ma atagia i faavae o aia tatau a tagata o le Tauaofiaga o le Malo Aufaatasi i le Aia Tatau o Tagata e iai Aafiaga Tumau i le Soifua.

― O le faatinoga o taimi faatapulaa i le Tulimata’i Fuafuaga Faatino ma Fuafuaga Faifaatasi alualu mamao.

― O faatinoga o Taunuuga o Auivi e saili ai le tulaga faasaga i Fuafuaga o Aia Tatau i le Soifua a Ausetalia, o fuafuaga o faamaumauga e lagolago ai lipoti masani, ma faaleleia le iloiloga ma suesuega.

― O le faatinoga o faatulagaga o pulega, aofia ai vaega tutotonu e faatonutonua faatinoga.

― O le faatinoga o le fuafuaga o le Australia’s Disability Strategy Engagement Plan o le faamautinoaina o tagata e iai aafiaga tumau i le soifua ia auai malosi i le faatinoga, mataituina ma iloiloga.

― O se faafanua manino ia mafai ona tali atu ai faigamalō i mea tāua ua ausia ma mata'ina.

## Mo nisi faamatalaga

O le Fuafuaga i Aafiaga Tumau i le Soifua a Ausetalia ma pepa o faamatalaga lagolago o loo maua i le [Nofoaga o le Fuafuaga i Aafiaga Tumau i le Soifua a Ausetalia](https://www.disabilitygateway.gov.au/ads) i le Faitotoa o Aafiaga Tumau i le Soifua.

O pepa o faamatalaga a le Fuafuaga i Aafiaga Tumau i le Soifua a Ausetalia e maua i [Faigofie na Faitau](https://www.disabilitygateway.gov.au/ads/easy-read-strategy)m[gagana a faiganuu](https://www.disabilitygateway.gov.au/ads/languages), aofia ai [Auslan](https://www.disabilitygateway.gov.au/ads/auslan).

